AN MGA TUTDO NI CRISTO An mga tutdo ni Jesucristo ha Biblia in maiha na nga surok hin inspirasyon para han katawhan. May- ada kadugangan nga mga tutdo han Magtaralwas ha libro hin baraan nga kasuratan nga kaupod han Biblia - an Libro ni Mormon: Lain nga Testamento ni Jesucristo. Ini hira in magdadara ngada ha imo hin mag-iiha nga kamu- rayaw ngan kalipayan pinaagi hin paghatag hin inspirado nga giya ha imo kinabuhi. Ha pakakuha han imo libre nga kopya han Libro ni Mormon: Lain nga Testamento ni Jesucristo, tawag ha 1-800-453-1800. © 1998 han Intellectual Reserve, Inc. Ngatanan nga katungod ginreserba Gin-imprinta ha Pilipinas Katugotan ha Inglis: 3/99 Katugotan ha Paghubad: 3/99 Paghubad han The Testimony of the Prophet Joseph Smith Waray-waray 4 WARAY 02326 67904 32667 904 3 AN PAMATUOD NI PROPETA JOSEPH SMITH An Simbahan ni Jesucristo han mga Baraan ha Urhi nga mga Adlaw
Joseph Smith: An Propeta han Diyos H an 14 anyos hi Joseph Smith, karuyag niya mahibaro kun ano nga simbahan an iya aapihan, salit nagpakiana hiya ha Diyos ha sinsiro nga pag- ampo. Ha kabatunan hini nga pag-ampo, an Diyos Amay ngan an Iya Anak, hi Jesucristo, nagpakita kan Joseph ngan ginsumat ha iya nga an tinuod nga Simbahan ni Jesucristo in waray ha tuna ngan ira ginpili hi Joseph pagbalik hito. Tikang hito nga adlaw, hi Joseph nagtrabaho ha pagserbisyo ha Diyos, nagtrabaho pagtukod han An Simbahan ni Jesucristo han mga Baraan ha Urhi nga mga Adlaw ngan ha pagtukod han ginhadian han Diyos ha tuna ha urhi nga mga adlaw. An tangkod nga mga miyembro han Simbahan nakagtestigo nga hi Jesucristo amo an Magtaralwas ngan Manurubos han kalibutan. Hi Jesus an nagdudumara han Iya Simbahan yana pinaagi hin padayag ha propeta ha tuna. Hi Joseph Smith in usa gud nga propeta. Manggud, damo an nahimo ni Joseph Smith durante Samtang nagdedesisyon kun ano nga simbahan an aapihan, hi Joseph nangita hin giya ha Biblia. Didto nabasa niya, "Pangaro ha Diyos." han iya kinabuhi, an pinaka-importante amo an iya pasarig komo disipolo ngan testigo ni Jesucristo. Nagsurat hiya, "Kahuman hin damo nga mga pamatuod nga amon ginpamatud-an ha iya, amo ini an pamatuod, pagkatapos han ngatanan, nga amon ginpapamatud-an bahin ha iya: Buhi hiya!" (Doctrine and Covenants 76:22). Adton nakarawat han pamatuod han propeta pinaagi han gahum han Espiritu Santo in makakasabot han kamatuoran han trabaho nga iginpabuhat ha iya. Makakasabot liwat hira han kamurayaw ngan kalipayan nga naabot pinaagi kan Jesucristo nga Magtaralwas; nga amo an ginsamba ngan ginserbihan ni Joseph Smith. Hain nga Simbahan an Tama? Hi Joseph Smith in natawo hadton 1805 ha Sharon, Vermont. Hito nga takna nga nagtikang ini nga istorya, 14 anyos hiya, nakikiukoy ha iya pamilya ha New York, ngan naniningkamot paghuna-huna kun hain nga simbahan an aapihan. An masunod amo an eksperyensya ni Joseph Smith, nga ginsurat ha iya kalugaringon mga pulong. Durante hini nga dako nga kasamok an akon isip in nahingadto hin duro nga pagpinsar ngan duro nga kalipong . . . Masukot ko pagsidngan an akon kalugaringon: Ano an kinahanglan buhaton? Hain hini nga mga grupo an tama; o, hira ba nga tanan sayop? Kun may-ada usa ha ira nga tama, hain ito, ngan paonan-o ko ito masasabutan? Samtang ako nag-aagi hito nga duro nga pagkuri nga kausa han paisan-isan hini nga relihiyon nga mga grupo, usa kaadlaw nakabasa ako han sinurat ni Santiago, kapitulo uno ngan bersikulo singko, nga mababasa: "Kundi kon mayada ha iyo an nagkulang hin kaaram, mangaro hiya ha Diyos, nga mahatagan ha ngatanan ngan diri mabadlongon; ngan ito ihahatag ha iya." Waray pa bisan ano nga pulong hin baraan nga kasuratan in naghatag hin dugang nga gahum ha kasing-kasing hin tawo sugad han ginhatag hini yana ha akon. Sugad-sugad nga ito nasulod nga may makusog nga pwersa ngadto han kada inaabat han akon kasing-kasing. Akon ini ginpinanhuna- huna, maaram ako nga kon may tawo nga 1
2 nagkikinahanglan hin kinaadman tikang han Diyos, ako nanginginahanglan; pero kon uunanhon ko diri ako maaram, ngan labot la kon ako makakakuha hin dugang nga kinaadman labaw han akon nahibabaruan pa, diri gud ako mahihibaro; kay an mga magturutdo han relihiyon han magkadurudilain nga mga sekta nakakaintiende han pareho nga mga pulong ha baraan nga kasuratan ha iba nga kahulogan ngan ini nakakadaot han ngatanan nga kompyansa pagsolbar hin usa nga pakiana pinaagi hin pag-usisa ha Biblia. Ha katapos-tapusan nakapanhuna-huna ako nga duha la an angay ko buhaton, an magpabilin ha kasisidman ngan pagkawurok, o kinahanglan buhaton ko an gindikta ni Santiago, nga amo an, pangaro han Diyos. Ha katapos-tapusan nagkaada ako hin determinasyon nga "magpakiana han Diyos," naghuhuna-huna nga kon hiya naghatag hin kinaadman ngadto han nagkukulang hin kinaadman, ngan libre nga maghahatag, ngan diri masisina, akon proprobaran. An Siyahan nga Bisyon ni Joseph Smith Subay hini, an akon determinasyon pangaro ha Diyos, pinmakadto ako ha kakahuyan para buhaton ini nga akon tinguha. Usa adto nga mahusay nga aga, mapawa an adlaw, sayo pa ha tagsibol han mil otso sientos beinte. Amo adto an siyahan ha akon kinabuhi nga ginbuhat ko an sugad nga tinguha, kay bisan ha butnga han akon An usa ha ira . . . nagsir- ing, natudlok ngadto han usa - "Amo ini an Akon Higugmaon nga anak. Pamatii Hiya!" mga kabaraka, waray pa gud ako magbuhat hasta ngada yana hin sugad nga tinguha hin pag-ampo nga ginyayakan an mga pulong. Han nadidto na ako han lugar nga akon ginplanohan nga akon kakadtoan, nanginano ako ha akon palibot, ngan pakasabot ko nga nag- uusaan la ako, linmuhod ako ngan nagtikang paghalad han mga hingyap han akon kasing-kasing ngadto ha Diyos. Waray la kaiha, dagmit nga ginpugol ako hin gahum nga nakalupig gud ha akon, ngan may-ada hito urusahon nga impluwensya nga nakagpugong han akon dila para diri ako makayakan. Madakmol nga kasirom an nagpalibot ha akon, ngan para ha akon dida hini nga panahon sugad- sugad nga tipakadto na ako hin tigda nga kadestroso. Pero, samtang ginagamit ko an bug-os ko nga kusog ha pagtawag ha Diyos nga igawas ako han gahum hini nga kaaway nga nagpugol ha akon, ngan dida hito nga kaorason han harapit na ako mahulog ngada hin kawaray na paglaum ngan pabay-an nala an akon kalugaringon ngadto ha kadestroso - diri la nga ginhuhuna-huna nga kadestroso, kondi ngadto hin gahum hin pipira nga tinuod nga tawo tikang han diri nakikit-an nga kalibutan, nga may sugad kaurusahon nga gahum nga waray ko pa abata hadto han bisan hin-o nga tawo - dida hini nga kaorason hin dako nga katarantar, nakakita ako hin raya hin lamrag eksakto ha igbaw han akon ulo, labaw pa han kapawa han adlaw, nga naghinay-hinay pagtipaubos hasta nga nagtipahulog ngadi ha akon. Waray kaiha sugad hin nakita ko an akon kalugaringon nga natalwas tikang han
kaaway nga naggapos ha akon. Pag-ukoy han lamrag dida ha akon nakita ko an duha nga mga Personahe, nga an kapawa diri akos han ngatanan nga pagpahayag, nga natindog ha hangin igbaw ha akon. An usa ha ira nagyakan ha akon, nagtawag ha akon ngaran ngan nagsiring, natudlok ngadto han usa - "Amo Ini an Akon Higugmaon nga Anak. Pamatii Hiya!" An akon tuyo ha pagpakiana han Ginoo amo an mahibaro kon hain han ngatanan nga mga sekta an tama, nga mahibaruan ko kon hain ako maapi. Waray gudman kaiha, nahimalaymayan ako nga diin ako nakapagyakan, ngan nagpakiana ako han mga Personahe nga natindog dida han lamrag igbaw ha akon, kon hain han ngatanan nga mga sekta an tama (kay hini nga panahon waray ko maabat ha akon kasingkasing nga an ngatanan in sayop) - ngan hain man ako maapi. Ginbaton ako nga kinahanglan diri ako umapi bisan hain ha ira, kay ngatanan hira sayop; ngan an Personahe nga nagyakan ha akon nagsiring nga an ngatanan nga ira tuluohan mangil-ad ha iya paniplatan; nga adton mga magturutdo in ngatanan malimbong; nga: "napaharani hira ha akon ha ira mga im-im, pero an ira mga kasing- kasing harayo ha akon, nagtututdo hira hin mga doktrina nga mga sugo han tawo, nga may porma hin pagkadiyosnon, pero ira ginlilirong an gahum hito." Iya na liwat ako gindid-an pag-api ha bisan hain ha ira, ngan damo pa nga mga butang an iya ginsiring ha akon, nga diri ko maisusurat yana. Paghimagutaw-i ko na liwat, nasabtan ko nga an akon kalugaringon nga nahigda, ngan nagkikinita ngadto ha langit. Han kawara han kapawa, waray ko na kusog; ngan waray pag-iha nabawi ko ito ngan umuli ako. Pagpakaraut Hi Joseph nagsugot han Diyos ngan waray umapi han bisan ano nga nakada nga simbahan. Samtang nagsusumat hiya han mga tawo han iya nakit-an ngan nabatian, nagtikang hiya pakaeksperyensya hin pagkontra ngan pagpakaraut. Waray kaiha akon nasabtan . . . nga an akon pagsumat han estorya nakapaaghat hin dako nga pagsirot ha akon han mga magturutdo han relihiyon, ngan amo an hinungdan han dako nga pagpakaraut, nga nagpadayon pagtikaduro; ngan bisan ako diri kilala nga bata, ha butnga la han katorse ngan kinse anyos an pangidaron, ngan an akon kahimtang ha kinabuhi in waray paglaum ha kalibutan hin usa nga bata, pero an mga tawo nga hagtaas an kamutangan nakakuha hin igo nga atensyon nga maaghat an huna-huna han publiko kontra ha akon, ngan makagbuhat hin mapait nga pagpakaraut; ngan ini sahid ha ngatanan nga mga sekta - ngatanan nagkaurusa pagpakaraut ha akon. Ini nakahatag gud ha akon hin seryoso nga pagpinanhuna-huna, ngan kasagaran tikang hadto, nga kon ano ito ka duro kaurusahon nga an usa nga diri kilala nga bata, nga labaw la hin katorse 3
4 anyos an pangidaron, ngan usa pa liwat, nga an kapalaran amo an pagkinahanglan nga makakuha hin gutiay nga panginabuhi tikang han adlaw- adlaw nga trabaho, nga paghuhuna-hunaon nga usa nga tawo nga duro kaimportante para makahugay han atensyon han mga dagko an kinaadman han pinakapupolar nga mga sekta hadto nga panahon, ngan ha paagi nga makahimo dida ha ira hin espiritu han pinakamapait nga pagpakaraut ngan pag-insulto. Pero urusahon o diri, amo adto, ngan ini kasagaran an nagin hinungdan han dako nga kabiduon ha akon kalugaringon. Lugaring, ito in kamatuoran nga nakakita ako hin bisyon. Ginpanhuna-huna ko tikang hadto, nga inmabat ako hin pareho kan Pablo, dida han magdepensa hiya ha atubangan ni Hadi Agrippa, ngan magsumat han panhitabo dida han iya bisyon han makakita hiya hin lamrag, ngan nabati niya an tingog; pero pira gud la an tinmuod ha iya; an pira nagsiring nga hiya buwaon, an iba naman nagsiring nga hiya lurong; ngan hiya in ginkataw-an ngan gin-insulto. Pero ini ngatanan waray makaruba han kamatuoran han iya bisyon. Nakakita hiya hin bisyon, maaram hiya nga nagkaada hiya hin bisyon, ngan an ngatanan nga pagpakaraut ha sirong han langit diri hito makakapabalhin; ngan bisan pa hiya pagpakarauton ngadto ha kamatayon, pero maaram hiya; ngan maaram hiya ngada han katapusan niya nga ginhawa, nga pareho niya nakita an lamrag ngan nabati-an an tingog nga nagyakan ha iya, ngan an bug-os nga kalibutan diri makakahimo pagbalhin han iya huna-huna ngan pagtuo. Amo liwat ito ha akon. Tinuod gud nga ako nakakita han lamrag, ngan ha butnga hito nga lamrag nakita ko an duha nga Personahe, ngan hira ha kamatuoran an nakighimangraw ha akon; ngan bisan ako ginkakauritan ngan ginpapakaraut tungod kay nagsiring ako nga nakakita ako han bisyon, pero ito in tinuod; ngan samtang ira ako ginpapakaraut, gin-iinsulto, ngan ginyayaknan han ngatanan nga mga pakaraut kontra ha akon nga waray gud kamatuoran tungod han akon pagsumat, nakasiring ako ha akon kasing-kasing: Kay-ano nga ginpapakaraut man ako tungod nga nagsumat ako han kamatuoran? Tinuod gud nga ako nakakita han bisyon; ngan hin-o ako nga makontra han Diyos, o kay ano nga an kalibutan naghuhuna-huna nga iglirong ko an akon tinuod gud nga nakita? Kay nakakita ako hin bisyon; maaram ako hito, ngan maaram ako nga an Diyos maaram hito, ngan diri ako makakaglirong hito, sugad man nga diri ko ito mabubuhat; kay maaram ako nga kon bubuhaton ko ito makakasala ako ha Diyos, ngan mahingangadto ha ilarum hin paghukmi. Nakuntento na yana an akon isip hiunong han "Nakakita ako hin bisyon; maaram ako hito, ngan maaram ako nga an Diyos maaram hito, ngan diri ako makakaglirong hito, sugad man nga diri ko ito mabubuhat. nahidadabihan han magkadurudilain nga mga sekta ha kalibutan - nga diri ito akon obligasyon pag-api ha bisan hain ha ira, kondi an magpadayon ngada han pagkarawat hin dugang nga mando ha akon. Akon nahibaruan nga an pamatuod ni Santiago in tinuod - nga an tawo nga nagkulang hin kinaadman in pwede mangaro ha Diyos ngan makakakarawat ngan diri masisinahan. Nagpadayon ako pagbuhat han akon komon nga mga trabahuon ha kinabuhi kutob han ika- beinte-uno han Septiembre, mil otso sientos beinte-tres, ha ngatanan nga oras nag-aantos han duro nga pagpakaraut ha mga kamot han ngatanan nga klase hin tawo, pareho relihiyoso ngan diri relihiyoso, kay nagpadayon ako pagdig- on nga nakakita ako hin bisyon. Durante han panahon nga nag-agi tikang han pagkaada ko han bisyon ngadto han tuig mil otso sientos beinte tres - kay gindid-an man ako hin pag- api han bisan hain nga sekta hin relihiyon hadto nga mga adlaw, ngan duro pa hin kabatan-on ha panuigon, ngan ginpapakaraut hadton unta magigin akon mga kasangkayan ngan magtratratar ha akon hin maupay, ngan kon hira naghuhuna-huna nga ako nauwat ha maupay ngan mahigugmaon nga paagi para ako madara - ginbarayaan ako
pag-atubang han ngatanan nga klase hin mga pagsulay; ngan, ha pakigturutarampo han ngatanan nga klase han katilingban, masukot gud ako mahulog ngadto han waray hangkag nga mga kasaypanan, ngan nagpakita han kaluyahon han kabatan-on ngan an kaluyahon han kinaiya han tawo; nga nabibido ako pagsiring, ini nagdara ha akon ngadto han magkadurudilain nga mga pagsulay, nga makabirido ha paniplatan han Diyos. Ha pagbuhat hini nga pagkumpisal, waray hin-o man nga angay maghuna- huna nga ako makagbuhat hin dako o grabe nga mga sala. An disposisyon pagbuhat hin sugad hito in waray gud ha akon kinaiya. An Pagbisita ni Moroni Nagpadayon an pagpakaraut samtang hi Joseph nariwa paglirong nga kumita hiya han Diyos. Dida han Septiyembre 21, 1823 kahuman humigda, nag-ampo hi Joseph pagsabot kun ano na an iya sitwasyon ha atubangan han Diyos. An anghel nga hi Moroni nagpakita ha iya. Dida han gab-i han nahadabihan na nga beinte uno han Septiembre, kahuman ko humigda Tulo katuig katapos han Siyahan nga Bisyon ni Joseph Smith, an Diyos nagpadara kan anghel Moroni pagtutdo kan Joseph bahin han pagbalik han ebanghelyo ni Jesucristo. ha akon katre para kumaturog, iginbutang ko an akon kalugaringon ha pag-ampo ngan pangamuyo ha Makagarahum nga Diyos para han kapasayloan han akon mga sala ngan mga tinuyaw, ngan para liwat hin pagpasabot ha akon, nga mahibaruan ko an akon kamutangan ngan kasugaran ha iya atubangan; kay may-ada man ako tim-os nga kompyansa nga makukuha ko an Diyosnon nga pagpasabot, sugad nga nagkamay-ada na ako hin usa hadto. Samtang nga binubuhat ko an pag-ampo ha Diyos, nadiskubrehan ko in usa nga lamrag nga nagpapakita ha akon kuwarto, nga nagpadayon pagtikapawa kutob nga an kuwarto in nagmapawa pa kontra han kaudtuhon, han dayon la nga nagpakita in usa nga personahe harani ha akon higdaan, natindog ha hangin, kay an iya tiil waray sasaghid ha salog. May-ada hiya sul-ot nga haluag nga sutana nga sobra-sobra an kabusagon. Adto in usa nga kabusagon nga labaw han bisan ano ha kalibutan nga akon na nakit-an; ngan diri ako natuod nga may-ada pa butang ha kalibutan nga mahihimo hikit-an nga sobra pa kabusag ngan kainggat. An iya mga kamot waray sul-ot, sugad man liwat an iya mga butkon, labaw la hin gutiay han pulso nga gapusan; sugad man liwat an iya mga tiil waray sul-ot, pati an iya mga bitiis, nga igbaw la hin gutiay han iya mga tikod. An iya gihapon liog ngan ulo waray sul-ot nga bisan ano. Akon nadiskubre nga waray hiya iba nga sul-ot nga bado labot la hini nga sutana, kay ito abre, salit nakikita ko an iya dughan. Diri la an iya sutana an sobra gud an kabusag, kondi an bug-os niya nga pagkatawo in mahi- mayaon nga waray ko na maisisiring, ngan an iya hitsura ha kamatuoran pareho hin kidlat. An kuwarto sobra-sobra an kapawa, pero diri gud duro kapawa sugad han napalibot ha iya. Han siyahan ko pagkita ha iya, nahadlok ako; pero waray kaiha nawara ha akon an kahadlok. Gintawag niya an akon ngaran, ngan nagsiring ha akon nga usa hiya nga mensahero nga ginpadara tikang ha presensya han Diyos ngadi ha akon, ngan an iya ngaran amo hi Moroni; nga an Diyos may igpapatrabaho ha akon; ngan an akon ngaran magigin lantaran han maupay 5
6 ngan mangil-ad ha ngatanan nga nasud, katulinan, ngan yinaknan ngan paghihinabian ha maupay ngan mangil-ad ha ngatanan nga katawhan. Nagsiring hiya nga may-ada libro nga nakatago, sinurat dida hin bulawan nga mga lamina, nga nagsusumat han panhitabo han nanhiuna nga mangurukoy hini nga kontinente, ngan an surok kon diin hira nagtikang. Hiya gihapon nagsiring nga an kabug-osan han waray katapusan nga Ebanghelyo an nakasurat dida hito, sugad han paghatagan han Magtaralwas ngadto han mangurukoy ha kadugayan na nga panahon; May-ada liwat duha nga bato nga hinimo hin plata nga mga bawag - ngan ini nga mga bato, nakataod ha usa nga taming ha dughan, in tinatawag nga Urim ngan Thummim - nga nakatago upod an mga lamina; ngan an pag- tag-iya ngan paggamit hini nga mga bato magseserbi nga "mga tagakita" ha kadugayan na ngan nanhiuna nga mga panahon; ngan an Diyos nag-andam hini nga panuyo ha paghubad han libro. Dida han tuig 421 an propeta Moroni naglubong han sagrado nga mga rekord han iya mga tawo ha Bungtod han Cumorah. Ha iya pagbuwelta komo nabanhaw nga personahe, iya ginsumatan hi Joseph Smith bahin han kadaan nga rekord, nga nagdadara han kabug-osan han ebanghelyo nga ginhatag han Magtaralwas ngadto han mga umurukoy ha maiha na nga panahon ha kontinente han Amerika. Ito nga rekord amo an Libro ni Mormon. K ahuman igsumat ha akon ini nga mga butang, nagtikang hiya pag-otro pagsiring han mga panagna han Daan nga Tugon. Siyahan niya nga gin-otro pagsiring an parte han kapitulo tres han Malakias; ngan iya liwat gin-otro pagsiring an ikaupat o katapusan nga kapitulo han amo gihapon nga panagna, nga may gutiay nga pagkaiba kon babasahon ha aton mga Biblia. Imbes nga igsisiring an siyahan nga kapitulo pareho han pagkabasa ha aton mga libro, amo ini an iya ginsiring: "Kay kitaa, an adlaw maabot nga magbabaga sugad hin hudno, ngan an ngatanan nga parayawnon, oo, ngan an ngatanan nga nagbubuhat hin karautan masusunog sugad hin uhot; kay hira nga mapakanhi magsusunog ha ira, siring han Ginoo han Kaanghelisan, nga waray isasalin bisan gamot o sanga." Ngan otro pa, nga hiya nagsanglit han ikalima nga bersikulo nga nasiring: "Kitaa, akon igpapahayag ha iyo an Priesthood, pinaagi ha kamot ni Elias an propeta, antes an pag-abot han makagarahum ngan makangingirhat nga adlaw han pag-abot han Ginoo." Iya liwat ginsanglit an sunod nga bersikulo nga may pagkakaiba:"Ngan iya itatanom ha mga kasing-kasing han iya mga anak an mga panaad nga ginhimo ngadto han mga amay, ngan an mga kasing-kasing han mga anak ibabalik ngadto han ira mga amay. Kay kon diri, an bug-os nga kalibutan in makakarag gud dida han iya pag-abot." Ha kadugangan hini, hiya nagsanglit han kapitulo onse han Isaias, nagyayakan nga ito in matutuman na. Iya gihapon ginsanglit an kapitulo tres han Mga Buhat, bersikulo beinte-dos ngan beinte-tres nga eksakto gud pareho han paghisurat dida han aton Bag-o nga Tugon. Nagsiring hiya nga ito nga propeta amo hi Cristo; pero waray pa umabot an adlaw nga an hin-o man nga diri mamamati han iya tingog in mawawara dida han iya mga tawo, pero harani na ini umabot. Iya liwat ginsanglit an kapitulo dos han Joel, tikang han beinte-otso nga bersikulo ngadto ha katapusan. Nagsiring liwat hiya nga waray pa ini matuman, pero harani na. Ngan nagsiring pa hiya nga an kabug-osan han mga Hentil in harani na
umabot. Nagsanglit hiya hin damo pa nga mga bersikulo han baraan nga kasuratan, ngan naghatag hin damo nga mga kahulogan nga diri angay hisgotan dinhi. Gin-otro niya pagsumat ha akon, nga kon makuha ko adto nga mga lamina nga iya ginsiring - kay an oras han pagkuha ha ira waray pa man umabot - diri ko gud igpapakita ngadto ha bisan hin-o nga tawo; bisan an taming ha dughan upod an Urim ngan Thummim; ngadto gud la ha ira nga igsusugo ha akon nga pakitaon; kon akon buhaton ini ako in mamamatay. Samtang hiya nakikigyakan ha akon mahitungod hini nga mga lamina, an bisyon in nakit-an han akon isip nga akon nakit-an an lugar kon diin gintago an mga lamina, ngan duro kaklaro ngan nalalain gud hiya nga mahibabaruan ko an lugar kon mabisita ko adto. An bisyon in nakit-an han akon isip nga akon nakit-an an lugar kon diin gintago an mga lamina. Pagkatapos hini nga pagkinayakan, nakita ko nga an kapawa han kuwarto nagtikang pagtirok dagmit gudla palibot han tawo nga nakighinimangraw ha akon, ngan nagpadayon ini kutob nga an kuwarto nagsirum na liwat, labot la dida han palibot ha iya; ngan dagmit la nga nakita ko, sugad-sugad, in usa nga agianan nga nag-abre ha langit, ngan hiya nagti- paigbaw ngada han waray ko na gud hiya hikit-i, ngan an kuwarto nagpabilin nga pareho han una han waray pa an langitnon nga lamrag magpakita. Han nahigda ako, ginpinanhuna-huna ko adto nga akon hinkit-an, ngan dako an akon paghipausa han mga iginsumat ha akon hini nga sobra kaordinaryo nga mensahero; han, ha butnga han akon pamalandong, dagmit nga nadiskubre ko nga an akon kuwarto nagtikang na liwat pagpawa, ngan tigda la, sugad han una, an amo la gihapon nga langitnon nga mensahero in nakada na liwat harani han akon higdaan. Nagtikang hiya, ngan ginsaysay na liwat niya an amo la gihapon nga mga butang nga iya ginbuhat han iya siyahan nga pagbisita, nga waray bisan gutiay nga pagkaiba; ngan pagkata- pos hadto, iginpasabot niya ha akon an dako nga mga paghukom nga maabot ha kalibutan, upod an dako nga kahanawan pinaagi hin kagutom, espada (panmatay) ngan epidemya; ngan ini daw nga grabe nga paghukom in maabot ha kalibutan dinhi hini nga henerasyon. Kahuman maisaysay ini nga mga butang, pumaigbaw na liwat hiya pareho han iya ginbuhat han una. Hini nga oras, halarom hin duro an mga impresyon nga nahimo ha akon isip, nga an paghingaturog in nawara ha akon mga mata, ngan humigda ako nga duro ka puno hin paghipausa han akon pinanhikit-an ngan pinanhibatian. Pero duro gud an akon paghipausa han makita ko na liwat an amo la gihapon nga mensahero harani han akon higdaan, ngan otro nga iginsumat ha An Bungtod Cumorah in mga lima ka kilometro ha timog nga sinirangan han uma han Smith ha Palmyra, New York. Han panahon ni Joseph an norte in puro kabanwaan, an timog in puro kakahoyan ngan mga kagurangan. An mga lamina in ginlubong ha timog kanluran nga parte, diri hirayo tikang ha bawbaw. Retrato: Agosto 1907 akon an amo la gihapon nga mga butang sugad han una; ngan naghatag hin pasidaan ha akon, nga nagsiring nga hi Satanas in magproprobar pagsulay ha akon (dara han kamakuri han panginabuhi han pamilya han akon amay), nga makuha an mga lamina ha panuyo nga magriko. Iya ako gindid-an hini, nagsiring nga kinahanglan waray ako iba pa nga panuyo ha pagkuha han mga lamina kondi an paghimayaon an Diyos, ngan diri gud madara hin iba pa nga motibo labot la han pagtukod han iya ginhadian; kay kon iba an akon panuyo, diri ko hira makukuha. Kahuman hini nga ikatulo nga pagbisita, nagtipaigbaw na liwat hiya ngadto ha langit sugad han una, ngan ginbayaan na liwat ako para huna- 7
8 hunaon adto nga urusahon nga yana ko pala maeksperyensya nga panhitabo; nga hapit katapos gud la han langitnon nga mensahero pumaigbaw han ikatulo ka beses, tumugaok an manok, ngan nasabutan ko nga tikaaga na, ngan an amon pagkinurukayakan nakaokupar han bug-os nga kagab-ihon. Hi Moroni nabuwelta makausa kada tuig dida han upat katuig ngan dugang nga nagtutugon han batan-on nga propeta. Kahuman hadto nga upat katuig, nakarawat ni Joseph an mga lamina ngan nagtikang paghubad han Libro ni Mormon. Waray kaiha binmuhat ako ha akon higdaan, ngan sugad han nabatasanan, ginbuhat ko an akon mga trabahuon hito nga adlaw; pero ha pagtikang ko pagtrabaho sugad han iba nga mga panahon, nanluya ako nga waray na ako makagtrabaho. An akon amay, nga akon upod ha trabaho, nakasabot nga may malain ako nga inaabat, ngan iya ako ginpauli. Nagtipauli ako ha balay; pero ha paglak- bay ko han alad han amon uma nga diin nakadto kami, nawarayan gud ako hin kusog, ngan natum- ba nga maluyahay ngadto ha tuna, ngan ha usa kadali nawarayan hin sarabutan hin bisan ano. An siyahan nga butang nga akon nahinumdu- man amo an tingog nga nagyayakan ha akon, ngan nagsangpit han akon ngaran. Siniplat ako tipaig- baw, ngan nakita ko an amo la gihapon nga mensahero nga natindog ha hangin ha igbaw han akon ulo, nga ginpalibutan hin kapawa sugad hadto. Iya na liwat ginsaysay ha akon an ngatanan nga iya ginsaysay ha akon han nag-agi nga gab-i, ngan ginsugo ako nga pumakadto han akon amay ngan sumatan hiya mahitungod han bisyon ngan mga sugo nga akon nakarawat. Sinmugot ako; bumalik ako ngadto han akon amay ha uma, ngan iginsumat ko an kabug-osan nga hitabo ha iya. Nagbaton hiya ha akon nga ito tikang ha Diyos, ngan ginsidngan ako nga umuli ngan buhaton sugad han ginsugo han mensa- hero. Bumaya ako ha uma, ngan nasingadto han lugar nga ginsiring ha akon han mensahero nga diin nakatago an mga lamina; ngan dara han pagkatukib han bisyon nga akon nakit-an hiunong han lugar, akon nasabtan dayon an lugar ha pag- abot ko didto. An Sagrado nga Rekord Harani ha bungto han Manchester, probinsya han Ontario, New York, may usa nga bungtod nga igo gud an kadako, ngan amo an pinakahataas dida han nahidabi nga lugar. Didto ha katundan nga parte hini nga bungtod, diri harayo han pinakabawbaw, ha ilarum han dako nga bato, nadidto an mga lamina, gintago ha kahon nga bato. Ini nga bato madakmol ngan nabukdo palidong dida ha butnga han pinakabawbaw, ngan manipis tipaubos ngadto han mga ligid, salit an butnga nga parte hini amo an nakikita ha bawbaw han tuna, pero an ngatanan nga palibot nga ligid amo an natatak-upan hin tuna. Han makuha ko na an bawbaw nga tuna, nakaagi ako hin panligwat maupay an kabutang dida ha ilarum han ligid han bato, ngan pinaagi hin gutiay nga kusog akon ini ginpatukal. Akon ginhiling ha sakob, ngan didto manggud akon hinkit-an an mga lamina, an Urim ngan Thummim, ngan an taming ha dughan sugad hadton ginsiring han mensahero. An kahon nga hinmumutangan hini in ginhimo pinaagi hin pagtaragkip hin mga bato nga may-ada sugad hin semento. Ha ilarum han kahon may duha nga bato nga gintakip tipabalabag, ngan ha bawbaw hini
nga mga bato nahimumutang an mga lamina ngan an iba pa nga mga butang nga upod hito. Akon ginprobaran an pagkuha hadto, pero gindid-an ako han mensahero, ngan iya na liwat ako ginsayuran nga an oras pagkuha hadto in waray pa umabot, ngan diri gud ito makukuha kutob han ikaupat katuig tikang hadto nga panahon; pero nagsiring hiya nga kumadto ako hadto nga lugar kada usa katuig tikang hadto nga panahon; ngan hiya aadto makikipagkita ha akon, ngan ito padayon ko nga bubuhaton hasta ngada han panahon han pagkuha han mga lamina. Ngan manggud, sugad han iginmando ha akon, napakadto ako ha katapusan han kada tuig, ngan ha kada ko pagkadto akon nahikikit- an didto an amo la gihapon nga mensahero, ngan nakakarawat ako hin tugon ngan kaaram tikang ha iya kada namon paghimangraw, mahitungod han karuyag bubuhaton han Ginoo, ngan kon paunan-o ngan ha ano nga paagi an iya ginhadian igpapalakat ha urhi nga mga adlaw. Tungod nga an panginabuhi han akon amay in duro ka limitado, kinahanglan kami magtrabaho pinaagi han amon mga kamot, usahay nagpapasuhol kami ha inadlaw, kon kami in may Ha katundan nga parte hini nga bungtod, diri harayo han pinakawbawbaw, ha ilarom han dako nga bato, nadidto an mga lamina, gintago ha kahon nga bato. higayon. Danay liwat aada la kami ha balay, ngan usahay liwat aadto kami ha harayo, ngan pinaagi han pagkamaduruto nagkakaada kami hin maupay nga panginabuhi. Hi Joseph nagkaada hin damo nga trabaho ngan nakagsuporta hin komportabli nga kinabuhi para han iya pamilya. Dida han 1825 nagkaada hiya trabaho ha Chenango County, New York. Didto iya ginkakilala hi Emma Hale, nga iya ginpakaslan hadton ika-18 han Enero 1827. Ha katapos-tapusan inmabot an panahon han pagkuha han mga lamina, an Urim ngan Thummim, ngan an taming ha dughan. Ha ika- beinte-dos han Septiembre, mil otso sientos beinte- siete, han nadidto na ako sugad han nabatasanan ha katapusan han kada tuig ha lugar diin nahimumutang an mga lamina, an amo la gihapon nga langitnon nga mensahero an naghatag hito ha akon ngan nagtugon: nga akon ini responsabilidad para paghirutan, ngan kon hi ako in magpasibaya, ako in pagsisirutan; pero kon akon ngani gamiton an ngatanan nga akon paniguro basi hira mabantayan, ngada nga hira kukuhaon na han mensahero, ini nga mga lamina in mapapanalipdan. Akon dayon nahibaruan an rason kon kay ano nga nakarawat ko adto nga estrikto nga mga mando pagtipig hin maupay han mga lamina, ngan kon kay-ano nga an mensahero nagsiring nga kon akon na nabuhat an ginkikinahanglan ha akon, iya na adto kukuhaon. Waray la kaiha nahibaruan nira nga nakadi na adto ha akon, nga an pinakamakusog nga puwersa in gin-gamit para makuha nira adto ha akon. Kada paagi nga pwede maimbento in gin-gamit para hito nga panuyo. An pagpakaraut nagin mas mapait ngan grabe kontra han nag-agi, ngan an kadam-an nga tawo permi la nagbabantay para makuha adto ha akon kon mahihimo. Kondi tungod han kinaadman han Diyos, adto in nagpabilin nga talwas dida ha akon mga kamot, ngada han kahuman han buruhaton nga ginkikinahanglan ha akon. Ngan kahuman, sugad han mga kasabutan, ginkuha adto han mensahero, akon hira ginhatag ha iya; ngan aadto na hira ha iya hasta yana nga mga adlaw, ika-dos han Mayo, mil otso sientos trienta y otso. . . . Dida han ika-lima nga adlaw han Abril, 1829, hi Oliver Cowdery inmabot ha akon balay, labot hini nga oras, waray pa gud ako kumita ha iya. Nag-asoy hiya ha akon nga nagtututdo hiya ha eskwelahan han lugar kun diin nag-uukoy an akon amay, ngan kay an akon amay usa man hadton mga nagpapaeskwela, didto hiya nagkasera han iya balay, ngan samtang hiya nag-uukoy didto, an akon pamilya nag-estorya ha iya han nahitabo hiunong han akon pakakarawat han mga lamina, salit napakanhi hiya para manmakiana ha akon. 9
10 Duha kaadlaw tikang han pag-abot ni Mr. Cowdery (ika-7 han Abril) nagtikang ako paghubad han Libro ni Mormon, ngan hiya nagtikang pagsurat para ha akon. Han Abril 1829 hi Joseph Smith, upod kan Oliver Cowdery komo eskribyente, nagtikang paghubad han Libro ni Mormon pinaagi han gasa ngan gahum han Diyos. Han matapos hi Joseph, an iba nga mga tawo gintugutan pagkita han bulawan nga mga lamina. Ini nga mga testigo nagsurat gihapon han ira mga pamatuod, kay "ha baba hin duha o tulo nga mga testigo matutukod an kada pulong" (2 Mga Taga- Korinto 13:1) An Priesthood Iginbalik Nagpadayon gihapon kami han trabaho han paghubad, ngan, dida han sumunod nga bulan (Mayo 1829), pinmakadto kami ha kakahuyan para mag-ampo ngan magpakiana ha Ginoo mahitungod han pagbunyag para han pagpasaylo han mga sala nga nahibaruan namon Hi Joseph Smith ngan hi Oliver Cowdery kumarawat han Aaronic Priesthood pinaagi han pagpatong han mga kamot ni Juan Bautista hadton 15 Mayo 1829. An Simbahan ni Jesucristo han mga Baraan ha Urhi nga mga Adlaw in gin- organisar ha panimalay ni Peter Whitmer Sr. Hadton 6 Abril 1830. Harani 60 nga mga tawo an nakakita samtang 6 nga kalalakin-an an nakatuman han mga kinahanglanon han New York ha pagtukod hin bag-o nga relihiyoso nga sosyedad. nga gindabi dida han paghubad han mga lamina. Samtang kami nadidto, nag-aampo ngan nagtatawag han Ginoo, usa nga mensahero tikang ha langit an linmusad dida hin dampog nga mapawa, ngan dida han pagbutang han iya mga kamot ha amon ulo, iya kami gin-ordinahan, nga nagsisiring: "Ha iyo igkasi ko mga suruguon, ha ngaran han Mesiyas, ginhahatag ko an Aaronic Priesthood, nga nagkakapot han mga yawe han pagministro han mga anghel, ngan han ebanghelyo han pagbasul, ngan han pagbunyag pinaagi han pagtunod ha tubig para han pagpasaylo han mga sala; ngan ini in diri na gud makukuha pa dinhi ha tuna hasta nga an mga lalaki nga anak ni Levi in otro nga maghatag hin paghalad ngadto han Ginoo ha pagkamatadong." Nagsiring hiya nga ini nga Aaronic Priesthood in waray gahum hin pagbutang han mga kamot ha ulo para han gasa han Espiritu Santo, pero ito an masunod nga ighahatag ha amon; ngan ginsugo kami niya paglakat ngan mabunyagan, ngan naghatag ha amon hin mga sugo nga ako an magbubunyag kan Oliver Cowdery, ngan kahuman hiya liwat an magbubunyag ha akon. Subay hito linmakat kami ngan nabunyagan. Una ko hiya nga ginbunyagan, ngan pagkahu- man ginbunyagan ako niya - kahuman hito ginbutang ko an akon mga kamot ha iya ulo ngan gin-ordinahan hiya han Aaronic Priesthood, ngan pagkahuman iya ginbutang an iya mga
kamot ha akon ulo ngan gin-ordinahan ako han pareho nga Priesthood - subay han sugo ha amon. A n mensahero nga binmisita ha amon hini nga okasyon ngan naghatag hini nga Priesthood ha amon, nagpakilala nga an iya ngaran amo hi Juan, amo gihapon an gin- ngangaranan nga hi Juan Bautista dida ha Bag-o nga Tugon, ngan hiya nagsugot ha sugo ni Pedro, Santiago ngan Juan, nga amo an nagkakapot han mga yawe han Melchizedek Priesthood, ngan ini nga Priesthood, nagsiring hiya, ighahatag ha amon ha tama nga panahon, ngan hi ako an tatawagon nga siyahan nga Elder han Simbahan, ngan hiya (hi Oliver Cowdery) amo an ikaduha. Adto amo an ika-kinse nga adlaw han Mayo, 1829, nga gin-ordinahan kami ha ilarom han kamot hini nga mensahero, ngan nabunyagan. Kahuman gudla namon paghaw-as ha tubig pagkatapos namon mabunyagan, nagkaada kami hin dako ngan mahimayaon nga mga bendisyon tikang han amon Langitnon nga Amay. Waray An Libro ni Mormon, siyahan gin-imprinta hadton 1830, ngan yana in ginpupublisar ha sobra 80 nga mga pinulongan ha bug-os nga kalibutan. kaiha han pagbunyagan ko hi Oliver Cowdery, nga an Espiritu Santo nagkunsad ngada ha iya, ngan tumindog hiya ngan nanagna hin damo nga mga butang nga mahihitabo ha umarabot nga panahon. Ngan liwat, ha gilayon nga ako nabun- yagan niya, nagkaada liwat ako han espiritu han panagna, ngan han pagtindog ko, nanagna ako mahitungod han pagkatukod hini nga Simbahan, ngan damo pa nga mga butang nga konektado hini nga Simbahan, ngan hini nga henerasyon han mga anak han tawo. Napuno kami han Espiritu Santo, ngan naglipay dida ha Ginoo han aton katalwasan. Amo ini an yano, direkta nga pagpamatuod ni Joseph Smith, nga naghahatag han pira nga mga panhitabo nga nagpatikang han Paghibalik han ebanghelyo ngan pagkatukod han An Simbahan ni Jesucristo han mga Baraan ha Urhi nga mga Adlaw. Para hin mas kompleto nga istorya ni Joseph Smith, kitaa ha Joseph Smith - History ha Pearl of Great Price o ha History of the Church, 1:2-79. 11